CELEX: 32018R0153
Language: bg
Date: 2017-10-23 00:00:00
Title: Делегиран регламент (ЕС) 2018/153 на Комисията от 23 октомври 2017 година за изменение на Делегиран регламент (ЕС) 2017/86 за установяване на план за премахване на изхвърлянето на улов на някои дънни видове в Средиземно море

1.2.2018   
               
               
                  BG
               
               
                  Официален вестник на Европейския съюз
               
               
                  L 29/1
               
            ДЕЛЕГИРАН РЕГЛАМЕНТ (ЕС) 2018/153 НА КОМИСИЯТА
      от 23 октомври 2017 година
      за изменение на Делегиран регламент (ЕС) 2017/86 за установяване на план за премахване на изхвърлянето на улов на някои дънни видове в Средиземно море
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (1), и по-специално член 15, параграф 6 от него,
      като има предвид, че:
      
                  (1)
               
               
                  Регламент (ЕС) № 1380/2013 има за цел постепенното премахване на изхвърлянето на улов в рибарството в Съюза, като се въведе задължение за разтоварване.
               
            
                  (2)
               
               
                  За изпълнение на задължението за разтоварване, с член 15, параграф 6 от Регламент (ЕС) № 1380/2013 на Комисията се предоставя правомощието чрез делегиран акт да приема планове за премахване на изхвърлянето на улов за период до три години въз основа на съвместни препоръки, изготвени от държавите членки след допитване до съответните консултативни съвети.
               
            
                  (3)
               
               
                  С Делегиран регламент (ЕС) 2017/86 на Комисията (2) бе съставен план за премахване на изхвърлянето на улов за някои дънни видове в Средиземно море, който е приложим от 1 януари 2017 г. до 31 декември 2019 г. и се основава на три съвместни препоръки, представени на Комисията през 2016 г. от няколко държави членки с пряк управленски интерес в Средиземно море (съответно Гърция, Испания, Франция, Хърватия, Италия, Кипър, Малта и Словения). Трите съвместни препоръки се отнасят съответно до западната част на Средиземно море, Адриатическо море и югоизточната част на Средиземно море.
               
            
                  (4)
               
               
                  Съгласно член 15, параграф 1, буква г) от Регламент (ЕС) № 1380/2013 задължението за разтоварване се прилага за дънния риболов в Средиземно море най-късно от 1 януари 2017 г. за видовете, които са определящи за съответния вид риболов.
               
            
                  (5)
               
               
                  На 2 юни 2017 г., след консултации в рамките на регионалната група на високо равнище Рescamed, Франция, Италия и Испания представиха на Комисията нова съвместна препоръка за „план за премахване на изхвърлянето на улов на дънни видове в западната част на Средиземно море (2018 г.)“. По искане на Комисията на 5 юли 2017 г. същите държави членки представиха допълнителна информация и данни.
               
            
                  (6)
               
               
                  В новата съвместна препоръка, представена от Франция, Италия и Испания за западната част на Средиземно море, се предлага изключението въз основа на способността за оцеляване, предвидено в член 3 от Регламент (ЕС) 2017/86, да се прилага и за риболова на норвежки омар (Nephrops norvegicus), който се лови с всички видове дънни тралове в западната част на Средиземно море. Освен това в нея се предлага изключението въз основа на способността за оцеляване на улова, което се прилага по отношение на мидите Сен Жак (Pecten jacobeus), мидите от вида Venerupis (Venerupis spp.) и средиземноморските миди (Venus spp.), които се ловят с механични драги (HMD), да се разшири, така че да се прилага и в западната част на Средиземно море.
               
            
                  (7)
               
               
                  Също така в съвместната препоръка се предлага за целите на въпросния план за премахване на изхвърлянето на улов определението за западната част на Средиземно море да бъде разширено, като в нейния обхват бъде включена и географската подзона 12 на Генералната комисия по рибарство за Средиземно море (GFCM).
               
            
                  (8)
               
               
                  Освен това в съвместната препоръка се предлага ново определение за риболов на барбуня чрез включване на всички видове барбуни (Mullus spp.), т.е. барбуня и червен барбун.
               
            
                  (9)
               
               
                  В същата съвместна препоръка се предлага актуализация на референтния период чрез включване на 2015 и 2016 г., когато се определя обемът на разтоварванията на мерлуза и барбуня от един кораб в контекста на изпълнението на задължението за разтоварване.
               
            
                  (10)
               
               
                  В съвместната препоръка се предлага също така изключението въз основа на способността за оцеляване, прилагано за двучерупчести мекотели (а именно миди Сен Жак (Pecten jacobeus), миди от вида Venerupis (Venerupis spp.) и средиземноморски миди (Venus spp.) в западната част на Средиземно море да се прилага и през 2018 и 2019 г.
               
            
                  (11)
               
               
                  На 28 юни 2017 г., след консултации в рамките на регионалната група на високо равнище Adriatica, Хърватия, Италия и Словения представиха на Комисията нова съвместна препоръка за Адриатическо море с нови данни относно процента на оцеляване на обикновен морски език (Solea solea) за 2015 и 2016 г.
               
            
                  (12)
               
               
                  В новата съвместна препоръка Хърватия, Италия и Словения предлагат изключението въз основа на способността за оцеляване по отношение на обикновения морски език в Адриатическо море да се прилага и през 2018 и 2019 г.
               
            
                  (13)
               
               
                  Съвместните препоръки бяха оценени от Научния, технически и икономически комитет по рибарство (НТИКР) на пленарното му заседание от 10 до 14 юли 2017 г. (3) В оценката си НТИКР стигна до извода, че предоставената от държавите членки информация по отношение на процента на оцеляване на обикновен морски език, миди Сен Жак, миди от вида Venerupis, средиземноморски миди и норвежки омар е непълна. Тъй като доказателствата относно процента на оцеляване на посочените видове не са убедителни, Комисията е на мнение, че изключението въз основа на способността за оцеляване, разрешено съгласно член 15, параграф 4, буква б) от Регламент (ЕС) № 1380/2013, следва да бъде включено в настоящия регламент само за една година. Съответните държави членки следва да се задължат да предоставят своевременно на Комисията необходимите данни, за да може НТИКР да изготви цялостна оценка на основанията за изключението, а Комисията да извърши преглед.
               
            
                  (14)
               
               
                  Предвид тези съображения предложените изменения на плана за премахване на изхвърлянето на улов на някои дънни видове в Средиземно море са съвместими с действащите в зоната мерки за опазване.
               
            
                  (15)
               
               
                  Мерките, предложени с новите съвместни препоръки, са в съответствие с член 15, параграф 4 и член 18, параграф 3 от Регламент (ЕС) № 1380/2013 и следователно може да бъдат включени в плана за премахване на изхвърлянето на улов, установен с Делегиран регламент (ЕС) 2017/86.
               
            
                  (16)
               
               
                  Делегиран регламент (ЕС) 2017/86 следва да бъде съответно изменен.
               
            
                  (17)
               
               
                  Настоящият регламент следва да влезе в сила незабавно след публикуването му, тъй като предвидените в него мерки оказват пряко въздействие върху планирането на риболовния сезон на корабите на Съюза и върху свързаните с него икономически дейности. Той следва да се прилага от 1 януари 2018 г.,
               
            ПРИЕ НАСТОЯЩИЯ РЕГЛАМЕНТ:
      Член 1
      Делегиран регламент (ЕС) 2017/86 се изменя, както следва:
      
                  1.
               
               
                  В член 2 буква в) се заменя със следното:
                  „западната част на Средиземно море“ означава географски подзони 1, 2, 5, 6, 7, 8, 9, 10, 11.1, 11.2 и 12 на GFCM;“.
               
            
                  2.
               
               
                  Член 3 се изменя, както следва:
                  параграф 1 се заменя със следното:
                  „През 2018 г. изключението от задължението за разтоварване съгласно член 15, параграф 4, буква б) от Регламент (ЕС) № 1380/2013 за видовете, които според научните данни са с висок процент на оцеляване, се прилага по отношение на:
                  
                              а)
                           
                           
                              обикновен морски език (Solea solea), който се лови с бим тралове (TBB) (*1) в географски подзони 17 и 18;
                           
                        
                              б)
                           
                           
                              миди Сен Жак (Pecten jacobeus), които се ловят с механични драги (HMD) в западната част на Средиземно море;
                           
                        
                              в)
                           
                           
                              миди от вида (Venerupis spp.), които се ловят с механични драги (HMD) в западната част на Средиземно море;
                           
                        
                              г)
                           
                           
                              средиземноморски миди (Venus spp.), които се ловят с механични драги (HMD) в западната част на Средиземно море;
                           
                        
                              д)
                           
                           
                              норвежки омар (Nephrops norvegicus), който се лови с всички видове дънни тралове (OTB, OTT, PTB, TBN, TBS, TB, OT, PT и TX) в западната част на Средиземно море.
                           
                        
                     (*1)  Кодовете на риболовните уреди, използвани в настоящия регламент, се отнасят до кодовете от приложение XI към Регламент за изпълнение (ЕС) № 404/2011 на Комисията от 8 април 2011 г. за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (ОВ L 122, 30.4.2011 г., стр. 1). По отношение на корабите, чиято обща дължина е по-малка от 10 метра, кодовете на риболовните уреди, използвани в таблицата, се отнасят до кодовете по класификацията на риболовните уреди на ФАО.“;"
						
                  параграф 2 се заменя със следното:
                  „Обикновеният морски език (Solea solea), мидите Сен Жак (Pecten jacobeus), мидите от вида (Venerupis spp.), средиземноморските миди (Venus spp.) и норвежкият омар (Nephrops norvegicus), уловени при обстоятелствата, посочени в параграф 1, се освобождават незабавно в зоната, в която те са уловени.“;
                  параграф 3 се заменя със следното:
                  „В срок до 1 май 2018 г. държавите членки с пряк управленски интерес по отношение на риболовните дейности в Средиземно море представят на Комисията допълнителни данни за изхвърлянето на улов освен данните, включени в съвместните препоръки от 2 и 28 юни и от 6 юли 2017 г., както и всяка друга полезна научна информация в подкрепа на изключението, предвидено в параграф 1. Във връзка с норвежкия омар (Nephrops norvegicus), държавите членки представят данни, които допълнително да докажат процента на оцеляване през летните месеци. Не по-късно от месец юли 2018 г. Научният, технически и икономически комитет по рибарство (НТИКР) изготвя оценка на посочените данни и информация.“
               
            
                  3.
               
               
                  В член 4, буква а) точки i) и ii) се заменят със следното:
                  
                              „i)
                           
                           
                              мерлуза (Merluccius merluccius) и барбуни (Mullus spp.): през 2017 г. и 2018 г. не повече от 7 %, а през 2019 г. - не повече от 6 % от общия годишен улов на тези видове, извършени от кораби, използващи дънни тралове; и
                           
                        
                              ii)
                           
                           
                              мерлуза (Merluccius merluccius) и барбуни (Mullus spp.): не повече от 1 % от общия годишен улов на тези видове, извършени от кораби, използващи хрилни мрежи и тристенни хрилни мрежи;“.
                           
                        
            
                  4.
               
               
                  В приложението таблица 1 се заменя с текста от приложението към настоящия регламент.
               
            Член 2
      Настоящият регламент влиза в сила в деня след деня на публикуването му в Официален вестник на Европейския съюз.
      
      Той се прилага от 1 януари 2018 г.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 23 октомври 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 354, 28.1.2013 г., стр. 22.
      
         (2)  Делегиран регламент (ЕС) 2017/86 на Комисията от 20 октомври 2016 г. за установяване на план за премахване на изхвърлянето на улов на някои дънни видове в Средиземно море (ОВ L 14, 18.1.2017 г., стр. 4).
      
         (3)  Докладът от 55-ото пленарно заседание на НТИКР е публикуван на адрес: https://stecf.jrc.ec.europa.eu/reports/plenary
      
         ПРИЛОЖЕНИЕ
         1.   Западна част на Средиземно море
         
         
                     Вид риболов
                  
                  
                     Риболовен уред
                  
                  
                     Задължение за разтоварване
                  
               
                     Мерлуза
                     (Merluccius merluccius) (1)
                     
                  
                  
                     Всички дънни тралове
                     (OTB, OTT, PTB, TBN, TBS, TB, OT, PT, TX)
                  
                  
                     Задължението за разтоварване се прилага по отношение на целия улов на мерлуза, когато този вид представлява над 25 % от общото разтоварено количество от всички видове за един риболовен кораб през 2015 и 2016 г.
                  
               
                     Всички парагади
                     (LL, LLS, LLD, LX, LTL, LHP, LHM)
                  
               
                     Всички тристенни хрилни мрежи и хрилни мрежи
                     (GNS, GN, GND, GNC, GTN, GTR, GEN)
                  
               
                     Барбуня (Mullus spp.)
                     Кодове по ФАО: MUT, MUR, MUX (1)
                     
                  
                  
                     Всички дънни тралове
                     (OTB, OTT, PTB, TBN, TBS, TB, OT, PT, TX)
                  
                  
                     Задължението за разтоварване се прилага по отношение на целия улов на барбуня, когато този вид представлява над 25 % от общото разтоварено количество от всички видове за един риболовен кораб през 2015 и 2016 г.
                  
               
                     Всички парагади
                     (LL, LLS, LLD, LX, LTL, LHP, LHM)
                  
               
                     Всички тристенни хрилни мрежи и хрилни мрежи
                     (GNS, GN, GND, GNC, GTN, GTR, GEN)
                  
               
                     Миди Сен Жак (Pecten jacobeus), миди от вида Venerupis spp. и средиземноморски миди (Venus spp.)
                  
                  
                     Всички механични драги
                     HMD
                  
                  
                      
                  
               
                     Норвежки омар (Nephrops norvegicus)
                  
                  
                     Всички дънни тралове
                     OTB, OTT, PTB, TBN, TBS, TB, OT, PT, TX
                  
                  
                     Целият улов на норвежки омар подлежи на задължението за разтоварване.
                  
               
            (1)  Корабите, които съгласно списъка са подложени на задължението за разтоварване за този вид риболов в съответствие с настоящия регламент, остават в списъка въпреки измененията на настоящия регламент, въведени с Делегиран регламент (ЕС) 2018/153, и продължават да бъдат подложени на задължението за разтоварване за този вид риболов.